Nordisk netværk gav ideer til hård branche | Berlingske Business
1155,39
Nordisk netværk gav ideer til hård branche
- Vi er i en branche, der slider hårdt på folk. Og jo mere vi kan gøre, desto bedre. Mine medarbejdere skal føle velvære
Sådan siger Torben Rasmussen, som driver TR Autolakering på Baldersbuen 16 i Hedehusene.
Han har bevidst valgt at involvere sig alle de steder, der kan bidrage til at gøre det imagemæssigt og sundhedsmæssigt
mere acceptabelt at arbejde i autolakererbranchen.
- Jeg har da tidligere været irriteret over alle de krav, der blev trukket ned
over hovedet på os, men jeg har valgt at vende sitautionen om og udnytte kravene til noget positivt, siger Torben Rasmussen.
er bl.a. det, der har gjort ham til formand for miljøudvalget i autolakerernes brancheforening og til en af de nordiske 30
virksomheder, der er med i projektet Nordisk Virksomhedsudvikling (NordVu), der i Danmark har Håndværksrådet som
Skrappe kriterier
De 30 virksomheder kommer fra de nordiske lande, og et af formålene er, at virksomhederne
skal udveksle erfaringer og give hinanden gode ideer; men for at være med skal man opfylde nogle ret skrappe kriterier, når
det gælder produktet/ydelsen/ produktudvikling, medarbejderplejen, ledelse, strategi, salg og produktionssystemer.
Torben Rasmussen betyder deltagelsen i NordVu, at han hele tiden skal holde sin virksomhed trimmet på de forskellige områder.
Det har han besluttet sig for, selvom det er forbundet med store omkostninger.
- Vores branche har jo i høj grad mærket
afmatningen, som jeg tror også vil række ind i 2002, siger Torben Rasmussen, der via formandskabet i brancheforeningen
FAI Øst har fingeren på pulsen.
- Tiderne er hårde, priserne er presset, og der underbydes
på livet løs i branchen. Det er desværre de useriøse, der overlever, og det går ud over kvaliteten.
Jeg kunne godt tænke mig en ordning, som den fiskerne har, nemlig at man kunne få tilskud til at rydde et malerværksted.
Det kunne måske få flere til at lukke, inden de kommer i en situation, hvor de bliver tvunget til at levere dårlig
kvalitet., siger han og fortsætter:
- Desuden burde man sætte grænsen for en totalskadet bil op fra 65 pct. til
75 pct. Det ville give flere reparationer, og vi ville få en rolig branche, siger Torben Rasmussen, der har valgt at satse hårdt
Hans virksomhed har en meget skrap kvalitetskontrol, som betyder, at hele processen skal gå om igen,
hvis der findes den mindste fejl. Bilerne kommer simpelthen ikke ud af indkørslen i Hedehusene, før de er i orden.
Til gengæld har vi næsten ingen reklamationer, og jeg tror på at det via mund til øre-metoden har en stor
markedsføringseffekt. Vi annoncerer fakttisk næsten ikke, siger Torben Rasmussen, der som kunder har nogle af de rigtig
store lastbilforhandlere og en række personbilforhandlere, der overlader alt malerarbejde til ham.
Penge til velvære
på personaleområdet har Torben Rasmussen valgt at gå i offensiven. Fra en svensk kollega i NordVuprojektet har han
arvet ideen om at indrette et fitnessrum, der er åbent døgnet rundt, et solarium og et massagerum, som hver 14. dag får
besøg af en fysioterapeut.
Men Torben Rasmussen er gået et skridt videre. De fire ledende medarbejdere får
hver 12.000 kr. om året til velvære. De kan bruges på forskellig vis, og resten går til uddannelse og kurser.
Næste skridt bliver, at de øvrige ansatte skal have en lignende ordning. Også på miljøområdet
har Torben Rasmussen valgt en offensiv strategi. Der regenereres og genbruges på livet løs i Hedehusene, ligesom man
går mere og mere over til at bruge vandbaserede lakker til bilerne.
Alt ialt er Torben Rasmussen godt nok tilfreds med
sin strategi, men det kommende generationsskifte bekymrer ham tydeligvis en smule. Han er 57 år, og hans søn Kim arbejder
med i virksomheden; men dertil kommer, at nogle af de ledende medarbejdere - ikke mindst malermester Finn Jørgensen - er trukket
tæt ind i ledelsen via medarbejderaktier.
Jeg kan ikke sælge virksomheden. Hvem kan lige sparke 18 mio. kr. op af jorden.
Til gengæld kan jeg mere og mere overlade en næsten gældfri forretning til mine børn og mine nære medarbejdere.
Ikke mindst har Finn ydet en kæmpeindsats gennem 17 år. Til gengæld er han nu med i bestyrelsen, siger Torben Rasmussen.
også andre medarbejdere har aktier i firmaet. Det gælder f.eks. en voksenlærlig, som fik en aktie forærende,
da han var udlært.
- Det betyder, at han både direkte og i overført betydning har en aktie i foretagendet,
siger Torben Rasmuussen.